hu hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu ca en en hu hu hu hu hu de hu de hu de hu de hu hu hu hu hu hu hu hu hu
Saját kriptovalutát indított egy osztrák szendvicsező | Kanizsa Infó
Életmód, Érdekességek, Gasztronómia, Hírek, Pénzvilág
Tokenekkel lehet fizetni az LAMEA Sandwich Corner éttermeiben
A komoly üzleti befektetés mellett életeket hivatott menteni a LAMEA Sandwich Corner által indított kriptovaluta. A tokennel az innsbrucki székhelyű szendvicsező minden éttermében lehet már fizetni, a vállalat célja pedig az, hogy az emberek tudatosan vásároljanak és a termékek összetevőire nagyobb figyelmet szenteljenek világszerte. Szalkai Tímea, a cég vezérigazgatója arról beszélt, éttermük koncepciója eddig is egyedülálló volt, hiszen itt egyszerre tudnak egy társaság vegán, vegetáriánus, húsevő, laktózérzékeny, búzaliszt allergiás és candida problémával küzdő tagjai enni, amelynek létjogosultságát Google értékelések is alátámasztanak.
Az emberek nagyon nagy többsége a szokások és a reklámok rabja: anélkül veszik le a polcról a legutóbb látott élelmiszert, hogy megnéznék annak összetevőit. Ennek a jelenségnek az évtizedes következménye a rengeteg népbetegség, ami megelőzhető lenne egy kis tudatossággal.
A 2019 óta működő LAMEA Sandwich Corner hitvallása, hogy világszinten felhívja a figyelmet az élelmiszeripar problémájára, éppen ezért minden egyes általuk értékesített étel és ital cukor-, búza- és tehéntejmentes. Szalkai Tímea, a cég vezérigazgatója arról beszélt, azt, hogy küldetésükben szintet lépjenek, csak egy nagy nemzetközi projekttel tudják elérni, amihez a kriptovalutát ideális választásnak találják.
„Az étterem a filozófiájával kapcsolódik a kriptovalutához. A LAMEA tokennel minden éttermünkben lehet fizetni, és az elsődleges tapasztalatok alapján a vásárlóközönségünk nagyon befogadó az innovációval kapcsolatban. Ugyan van még hova fejlődni, sok kihívás áll még előttünk, mert sokan soha nem hallottak a tokenekről vagy megfoghatatlan dolognak tartják azt, de a vendégek jelentős részének tetszik az ötlet” – mutatott rá.
A tokennel egy olyan kriptoközösség létrehozása a cél, ahol az anyagi sikerek mellett a mögötte lévő segítő szándék is ugyanolyan fontossággal bír. Bár a csapat nagyon nemzetközi, többségében magyar állampolgárok alkotják, így a támogatási programban kiemelt helyen szerepelnek a magyar intézmények is.
Anyatejelosztó-központokat támogatnának első körben
Szalkai Tímea közölte, hálásak azért, hogy a Hungarian Vizsla Inu (HVI) felfigyelt rájuk és érdemesnek találta a programjukat arra, hogy teljes mellszélességgel melléjük álljanak. Mindazt a hatalmas tudást, tapasztalatot rakták bele a fejlesztői munkába, amivel ők a saját projektjüket sikeressé és szerethetővé tették.
„A két token, a HVI és a LAMEA a mássága ellenére azonos: mindkettő komoly üzleti befektetés mellett életeket hivatott menteni, illetve életkörülményeket jobbá tenni. A filozófiánkból adódóan nagyon fontosnak tartjuk a megelőzést, ezért olyan intézményeket fogunk támogatni, amelyeknek hasonló céljaik vannak. Ezen a listán első helyen szerepelnek az anyatejelosztó-központok. Csecsemőkorban alakul ki az immunrendszer, amire nagy hatással van a bélflóra egészséges kialakulása is. Kizárólag az anyatejben találhatóak meg azok az enzimek, baktériumok, amik ezt a csecsemőnek biztosítani tudják. Ennek hiányai válthatnak ki később különböző allergiákat, bőrbetegségeket, autoimmunbetegségeket” – magyarázta.
Szalkai Tímea azt is kijelentette, az innsbrucki klinika ezen részlegének a vezetőjével már tárgyalásokat folytattak arra vonatkozóan, milyen segítségre lenne szükségük ahhoz, hogy minél több csecsemő kaphasson annak ellenére anyatejet, hogy azt az édesanyja különböző okok miatt nem tudja számára biztosítani.
A továbbiakban olyan anyaotthonokat szeretnének támogatni, ahol bántalmazott édesanyák és gyerekek kapnak menedéket és talán nem tudnak megfelelő gondot fordítani maguk és a gyermekük egészséges étrendjére.
„Bár egy kialakult betegségnél sajnos prevencióról már nem beszélhetünk, mégis felvettük a listánkra azokat az alapítványokat, amiket olyan emberek csoportja alkot, akik már valamilyen bélrendszeri betegségben szenvednek. Ezeknek az embereknek különösen fontos az, hogy mit esznek, ami olykor komoly kihívás elé állítja őket, így nekik szeretnénk a számukra megfelelő termékekkel segítséget nyújtani” – értékelt.
A LAMEA Sandwich Corner a közeljövőben európai franchise hálózat létrehozásában is gondolkozik, amihez olyan befektetőket keresnek, akik felismerik az üzletben rejlő potenciált, és érzékelik, hogy a világ egyre inkább az egészségmegőrzés irányába halad. Terveik között szerepel még olyan projektek megvalósítása is, amivel a játékkedvelő holdereik szabadidejét tudják lekötni. Ezen kívül már kidolgozás alatt állnak az NFT-k, amelyekkel érdekes fizikális élményeket is nyújtanak majd a közösség tagjainak.
Fotók (forrás: LAMEA Sandwich Corner)
Click to share on Twitter (Opens in new window)
Click to share on Facebook (Opens in new window)
Előző Tetőablakcserével jelentősen csökkenthető a fűtésszámla
Következő Egyre közelebb a készpénzmentes jövő!
Miért alszunk? Meghökkentő a magyarázat
Óriási jégtömb vált le az Antarktiszról
Félelmetes legendák boszorkányokról – Te hiszel a létezésükben?
Így előzhetjük meg hideg-szeles időben az ekcémás tüneteket
Már nincs messze, hogy kriptovalutában kapjuk a jutalompontokat
Bizonytalanság az építőiparban – az épületinformációs modellezésé a jövő
Újra úgy mernek bulizni az egyetemisták, mint régen
Elegant Themes által tervezett | Powered by WordPress